શીર્ષક: કોરોના વાઇરસ : ભારતમાં દક્ષિણ કોરિયા અને અમેરિકાથી ઓછી ચકાસણી કેમ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
યુવતી

પરંતુ એ પણ ખરું કે કોરોના વાઇરસ સામેના યુદ્ધમાં ઓછા લોકોની તપાસ કરવા બદલ ભારતની ટીકા થઈ રહી છે.

ભારતમાં કોરોના વાઇરસના સંક્રમણને ચિહ્નિત કરી શકાય એવી ટેસ્ટ બહુ ઓછી છે.

અહીં દર દસ લાખ લોકોમાં માત્ર 6.8 વ્યક્તિની તપાસ કરવામાં આવી છે જે દુનિયાના અનેક દેશોમાં સૌથી ઓછો દર કહી શકાય.

શરૂઆતમાં, ભારતમાં માત્ર એ લોકોની જ તપાસ કરવામાં આવી જે હાઇ રિસ્કવાળા દેશોની યાત્રા કરીને ભારત આવ્યા હતા અથવા કોઈ સંક્રમિત દર્દી અથવા તેની સારવાર કરી રહેલા સ્વાસ્થ્યકર્મીઓના સંપર્કમાં આવ્યા હોય.

પછી સરકારે કહ્યું કે શ્વાસ સંબંધી ગંભીર બીમારીને કારણે હૉસ્પિટલોમાં દાખલ દર્દીઓની પણ તપાસ કરવામાં આવશે.

કોરોના વાઇરસ ટેસ્ટિંગ કિટ

આ બધું જોતા ગત ગુરુવારે, ઇન્ડિયન કાઉન્સિલ ફૉર મેડિકલ રિસર્સે (આઈસીએમઆર) ભારતમાં બે ખાનગી લૅબ્સને કોરોના વાઇરસ ટેસ્ટિંગ કિટ બનાવવાની મંજૂરી આપી હતી.

પૂનાની માયલૅબ ડિસ્કવરી ભારતની પ્રથમ ફર્મ છે જેને ટેસ્ટિંગ કિટ તૈયાર કરવા અને તેને વેચવાની પરવાનગી આપવામાં આવી હતી.

માયલૅબની દરેક કિટથી સો સૅમ્પલની તપાસ થઈ શકે છે.

આ કિટની કિંમત 1200 રૂપિયા છે, જે વિદેશથી મંગાવવામાં આવતી 4,500 રૂપિયાની કિટ કરતાં ઘણી સસ્તી છે.

માયલૅબના ચીફ રિસર્ચ ઍન્ડ ડેવલપમૅન્ટ ઑફિસર મીનલ દાખવે ભોંસલેએ બીબીસીને કહ્યું, "અમારી કિટ અઢી કલાકમાં કોરોના વાઇરસના સંક્રમણની તપાસ કરી લે છે, જ્યારે વિદેશી કિટથી તપાસમાં છથી સાત કલાક લાગી જાય છે."

કેવી રીતે થાય છે કોવિડ-19ની તપાસ?

કોવિડ-19ની તપાસ માટે અત્યાર સુધી બે સ્તર પર ચકાસણી થાય છે. આના માટે નાક અને મોઢામાંથી પહેલાં સ્વૅબ લેવામાં આવે છે. 

પ્રથમ ટેસ્ટમાં પૉઝિટિવ આવ્યા પછી જ બીજો ટેસ્ટ કરવામાં આવે છે. બંને ટેસ્ટ પૉઝિટિવ આવે ત્યાર પછી દર્દીને કોરોના પૉઝિટિવ માનવામાં આવે છે.

હાલ ભારતમાં આ ટેસ્ટને પૂર્ણ કરવામાં છ કલાકનો સમય લાગી જતો હોય છે.

પરંતુ ભારતમાં જે ખાનગી કંપનીઓને નવી ટેસ્ટ કિટ બનાવવાની પરવાનગી મળી છે, તેમને માત્ર બે કલાકનો સમય લાગશે અને બે ટેસ્ટ પણ નહીં કરવા પડે.

માયલૅબના મૅનેજિંગ ડાયરેક્ટર હસમુખ રાવલે બીબીસીને કહ્યું કે તેમની ટેસ્ટિંગ કિટમાં બે ટેસ્ટ એક સાથે કરી શકાશે અને તે પણ અઢી કલાકની અંદર.

ટેસ્ટિંગ કિટના કેટલા પ્રકાર હોય છે?

કોરોના વાઇરસ સંક્રમણની તપાસ માટે બે પ્રકારની કિટ હોય છે. એક કિટ ઍન્ટિ-જીન બેસ્ડ હોય છે અને બીજી ઍન્ટિ-બૉડી બેસ્ડ.

ડૉક્ટર એસ.કે. સરીન ઇન્સ્ટિટ્યૂટ ઑફ લિવર...